Document ID: 31996D0722

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1996 σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για την επιδημιολογία των ζωονόσων (Bundesinstitut fόr gesundheitlichen Verbraucherschutz und Veterinδrmedizin - που πριν είχε την ονομασία Institut fόr Veterinδrmedizin - Βερολίνο, Γερμανία) (Το κείμενο στη γερμανική γλώσσα είναι το μόνο αυθεντικό) (96/722/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28 παράγραφος 2,
Εκτιμώντας:
ότι στο παράρτημα IV κεφάλαιο Ι της οδηγίας 92/117/ΕΟΚ του Συμβουλίου της 17ης Δεκεμβρίου 1992 για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, ορίζεται το Bundesinstitut fόr gesundheitlichen Verbraucherschutz und Veterinδrmedizin - που πριν είχε την ονομασία Institut fόr Veterinδrmedizin - του Βερολίνου της Γερμανίας ως κοινοτικό εργαστήριο αναφοράς για την επιδημιολογία των ζωονόσων 7 ότι όλες οι λειτουργίες και οι αρμοδιότητες τις οποίες πρέπει να εκτελεί το εργαστήριο ορίζονται στο παράρτημα IV κεφάλαιο ΙΙ της εν λόγω οδηγίας 7 ότι η κοινοτική ενίσχυση πρέπει να εξαρτάται από τη διεκπεραίωση των αρμοδιοτήτων αυτών 7 ότι η κοινοτική χρηματοδοτική ενίσχυση πρέπει να χορηγηθεί στο κοινοτικό εργαστήριο αναφοράς για να μπορέσει να εκτελέσει τις σχετικές λειτουργίες και αρμοδιότητες 7 ότι, για δημοσιονομικούς λόγους, η κοινοτική ενίσχυση χορηγείται για περίοδο ενός έτους 7 ότι, για εποπτικούς λόγους πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Κοινότητα χορηγεί στη Γερμανία χρηματοδοτική ενίσχυση για τις λειτουργίες και τις αρμοδιότητες που πρέπει να διεκπεραιώσει το κοινοτικό εργαστήριο αναφοράς για την επιδημιολογία των ζωονόσων που αναφέρονται στο παράρτημα IV κεφάλαιο ΙΙ της οδηγίας 92/117/ΕΟΚ.
Άρθρο 2
Το Bundesinstitut fόr gesundheitlichen Verbraucherschutz und Veterinδrmedizin - που πριν είχε την ονομασία Institut fόr Veterinδrmedizin - του Βερολίνου της Γερμανίας εκτελεί τις λειτουργίες και τις αρμοδιότητες που αναφέρονται στο άρθρο 1.
Άρθρο 3
Η κοινοτική χρηματοδοτική ενίσχυση ανέρχεται κατά ανώτατο όριο σε 100 000 Ecu για την περίοδο από 1ης Ιανουαρίου έως 31 Δεκεμβρίου 1997.
Άρθρο 4
Η κοινοτική χρηματοδοτική ενίσχυση χορηγείται ως εξής:
- το 70 % ως προκαταβολή μετά από αίτηση της Γερμανίας,
- το υπόλοιπο μετά την υποβολή εκ μέρους της Γερμανίας των συναφών αιτιολογικών εγγράφων. Τα έγγραφα αυτά πρέπει να υποβληθούν πριν από την 1η Μαρτίου 1998.
Άρθρο 5
Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται τηρουμένων των αναλογιών.
Άρθρο 6
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 29 Νοεμβρίου 1996.

Labels: 19
7
0
6
18